ועדת הכספים, כנסת 23, פרוטוקול מספר 204, 2020-12-09 10:15

ינון אזולאי: בוקר טוב.

ינון אזולאי: בוקר טוב לאנשי קריית שמונה, בוקר טוב לראש העיר.

ינון אזולאי: אני פותח את ישיבת ועדת הכספים.

ינון אזולאי: על סדר היום סכנת סגירת המאפייה המרחבית בקרית שמונה ופיטורי מאות עובדים.

ינון אזולאי: בראשית דבריי אני אציין שבשבוע שעבר העליתי את הנושא לאחר פרסום בתקשורת.

ינון אזולאי: משבוע שעבר, גם חברי הכנסת אופיר סופר, מיקי לוי, מאיר כהן וקטי שטרית העלו את הנושאים לדיון מהיר.

ינון אזולאי: אני חושב שזה משהו שהוא נגע בכולם.

ינון אזולאי: אני חייב לציין את יושב ראש ועדת הכספים, הרב גפני, שהפריפריה הוא נושא שקרוב מאוד ללבו.

ינון אזולאי: אני מודה לו שיש לי את הזכות לנהל את הדיון.

ינון אזולאי: הזה.

ינון אזולאי: אתמול בלילה הוא דיבר אתי ואמר לי שהוא לא בטוח שהוא מצליח להגיע הבוקר אבל את הדיון הזה אסור לבטל.

ינון אזולאי: מי שמכיר, לא כל יושב ראש היה מוותר על דיון כזה, זאת פריפריה, זה נראה טוב, אבל לרב גפני אין את האגו אלא אם אפשר לעשות טוב לעם ישראל, הוא עושה את זה.

ינון אזולאי: אני מודה לו שנפלה בחלקי הזכות לקיים את הדיון הזה.

ינון אזולאי: קריית שמונה היא העיר הפריפריאלית ביותר ואנחנו רואים שהאבטלה שם, בזמן הקורונה, זינקה פי שלושה מכפי שהייתה לפני הקורונה.

ינון אזולאי: ראש העיר, אם אני טועה, תגיד לי.

ינון אזולאי: לפני כן האבטלה עמדה על כ-3 שלושה אחוזים והיום אתם עומדים על כ-9 אחוזים.

ינון אזולאי: אני חושב שזה שצורם וכואב לנו, שדווקא בעיר הזאת, הפריפריה, קריית שמונה עליה אנחנו שומעים רק כשנופלות קטיושות, ורק אז כל משרדי הממשלה מגיעים, מנסים לעזור ולראות היכן נפלה הקטיושה כדי לשים שם עוד פלסטר.

ינון אזולאי: העיר הזאת בהסתכלות שלי, אני חושבת שהיא חייבת טיפול שורש.

ינון אזולאי: אני הייתי יועץ שר הנגב והגליל והייתי שם, עת שר הפנים ושר הנגב והגליל עד היום מגיש סיוע גדול לעיר, ויעיד על כך ראש העיר, אבל זה לא מספיק.

ינון אזולאי: הסיוע של נגב וגליל, זה לא מספיק אלא צריך להיות סיוע אמיתי.

ינון אזולאי: הסיוע הראשוני שאנחנו חייבים לתת הוא קודם כל לעובדים האלה, ל-120 משפחות.

ינון אזולאי: אני לא טוען שאתם הכי חלשים, אתם הכי חזקים כי אתם במקום שאולי מבחינה ביטחונית הוא הכי מאוים ולכן אתם אנשים הכי חזקים.

ינון אזולאי: אנחנו שגרים במקום שהוא פחות מאוים, אנחנו החלשים ואתם החזקים.

ינון אזולאי: יחד עם זאת, כשיש סכנת סגירה של המקום האדיר הזה – ואני חושב שהוא קיים מאז הקמת המדינה ושיווק את הלחם – אסור שאתם חלילה להיות רעבים ללחם.

ינון אזולאי: אסור לתת לעובדים האלה להיות רעבים ללחם ולכן אנחנו כאן, כדי להעלות את הנושא הזה לדיון ולראות מה אנחנו כוועדת כספים, כחברי כנסת, לעשות למענכם.

ינון אזולאי: ראש העיר, אביחי שטרן, בבקשה.

 << אורח >> אביחי שטרן: בקר טוב לכולם.

 << אורח >> אביחי שטרן: תודה רבה על הזכות.

 << אורח >> אביחי שטרן: גם אני מצטרף לתודות בדבריך ליושב ראש הוועדה ועל עבודתו המהירה.

 << אורח >> אביחי שטרן: אני חייב להודות לו כי כמו שאמרת, למרות שהיה חשוב לו להיות בדיון, הוא עדיין ביקש שהדיון יתקיים היום בגלל החשיבות.

 << אורח >> אביחי שטרן: אם כן, תודה לכולכם ותודה על תשומת הלב.

 << אורח >> אביחי שטרן: תודה גם לכל מי שהעלה את הנושא, לרבים וטובים שפעלו ופועלים.

 << אורח >> אביחי שטרן: אני אמשיך מסוף דבריך.

 << אורח >> אביחי שטרן: קריית שמונה נמצאת היום בתקופה מהטובות שיכולות להיות.

 << אורח >> אביחי שטרן: אנחנו מעל עשור עם שקט ביטחוני וזה הזמן שאנחנו כותבים את הסיפור החדש של קריית שמונה.

 << אורח >> אביחי שטרן: יש גם החלטות ממשלה, והזכרת קודם את משרד נגב גליל ומשרדים רבים נוספים שמסייעים לכתוב את אותו סיפור חדש.

 << אורח >> אביחי שטרן: זה מתבטא בכך שאנחנו ממותגים היום כבירת ה-פודטק של ישראל, מכון מזון לאומי באותה החלטת ממשלה, פארק תעשיות ידע, אקסלרייטור, אבים, אבל מה?

 << אורח >> אביחי שטרן: מצד שני, בו בזמן שאנחנו עובדים מאוד קשה לכתוב את אותו סיפור חדש של קריית שמונה עם כל החדשנות ועם כל הסטרט-אפים, יש גורמים אחרים באותה ממשלה – ואני אומר את זה בצעד – תוקעים מקלות בגלגלים.

 << אורח >> אביחי שטרן: כך זה כל פעם שאנחנו מנסים להתקדם וכל פעם שאנחנו מנסים לכתוב את הסיפור הזה, במקום שיירתמו אתנו כתף אל כתף.

 << אורח >> אביחי שטרן: אתם יודעים מה?

 << אורח >> אביחי שטרן: רק על עצמי לדבר ידעתי.

 << אורח >> אביחי שטרן: קריית שמונה היא עירייה שנמצאת בתוכנית הבראה חמישית.

 << אורח >> אביחי שטרן: יש לה חשב מלווה משנת 2006.

 << אורח >> אביחי שטרן: אני נכנסתי לרשות, קיבלתי אותה עם תוכנית הבראה חמישית, עם חשב מלווה כל השנים האלה ועם גירעונות של מעל 100 מיליון שקלים.

 << אורח >> אביחי שטרן: תוכנית הבראה נורא קשה.

 << אורח >> אביחי שטרן: עומדים בכל אבני הדרך.

 << אורח >> אביחי שטרן: זה כלל עלייה של חמישה אחוזים ארנונה, סקר נכסים, סקר מדידות, תשעה חוקי עזר, מה לא עשינו.

 << אורח >> אביחי שטרן: אני מצפה שאחרי מאמץ כזה של חמש תוכניות, מ-2006, לאף ראש רשות לא היה את האומץ את לעשות את הדברים האלה, אני מצפה שיירתמו כתף אל כתף.

 << אורח >> אביחי שטרן: לא יתכן שבו בזמן שאנחנו בונים ועושים, יתקעו לי מקלות בגלגלים.

 << אורח >> אביחי שטרן: ניחא לא עוזרים, אבל אל תפריעו.

 << אורח >> אביחי שטרן: אנחנו מדברים היום על לחם.

 << אורח >> אביחי שטרן: על 120 עובדים בפריפריה, בקצה של מדינת ישראל.

 << אורח >> אביחי שטרן: הם בחרו להיות שם בתקופות הכי קשות וגם לזה יש מחירים.

 << אורח >> אביחי שטרן: לא הגיוני שידברו אתנו על מחירים ועל איזה מחירים הציעו, גבוה, נמוך, אנחנו לא במשחק הזה בכלל.

 << אורח >> אביחי שטרן: אני לא בשיח של המחירים.

 << אורח >> אביחי שטרן: יש גם מחירים להיות בפריפריה, יש גם מחירים לשנע מהקצה של המדינה.

 << אורח >> אביחי שטרן: בסוף אני אומר לכם, חברים, אנחנו מדברים על מכרז ללחם פרוס אחיד פשוט.

 << אורח >> אביחי שטרן: לא לחם שיפון, לא לחם דגנים, אותו לחם שכנראה מי שקונה אותו, אלה רק אותם גופים ממשלתיים, זה משטרה, זה צבא, אלה אותם גופים שמחויבים במכרז.

 << אורח >> אביחי שטרן: אנחנו אומרים לאותה מאפייה בקצה של הארץ להתמודד במכרז על שוק הלחם, שזה שוק שכך גם הוא מצומצם, עם אולי חמישה שחקנים שאחד אוכל את השני בשוק הזה וכולנו מכירים את ההיסטוריה ויודעים מה קרה שם לפני כמה שנים עם תיאום מחירים, אני אומר שזה שוק מאוד מרוכז, מאוד קטן, אחד אוכל את השני והמאפייה הקטנה בקריית שמונה שהיא אולי 10 אחוזים מהמחזור של כל אחד מהענקים האלה, צריכה או יכולה בכלל להתמודד אתם באותה ליגה?

 << אורח >> אביחי שטרן: מה העלות של לחם כזה במרכז הארץ ומה העלות מהצפון?

 << אורח >> אביחי שטרן: אתם מבינים שהמאפייה הזאת צריכה להביא את הקמח שלה מהמרכז, לייצר בצפון ולשנע בחזרה למרכז, ומה עם העלויות האלה?

 << אורח >> אביחי שטרן: איפה העדיפות הזאת?

 << אורח >> אביחי שטרן: אומרים עדיפות לאומית ומבקשים מאותה מאפייה ללכת להתחרות באותו שוק של כרישים שבאמת אוכלים אותם בלי מלח, מראש אנחנו לא נותנים את העדיפות לאזור, מראש חרצנו את דינם של כל אותם עובדים שכל פעם שיהיה מכרז, מראש אנחנו נגיע לאותו סיפור ומראש אתם תחזירו אותנו לאותן תמונות של 70 שנים אחורה, של לחם עבודה בזמן שאנחנו מדברים על משרות חדשות?

 << אורח >> אביחי שטרן: נותנים באותה החלטת ממשלה תקציבים לבנות אזורי תעשייה חדשים?

 << אורח >> אביחי שטרן: להקים אזור תעשייה בו בזמן שנסגרים מפעלים?

 << אורח >> אביחי שטרן: איך יתכן?

 << אורח >> אביחי שטרן: אני לא אומר את זה כי אני כאן לבכות.

 << אורח >> אביחי שטרן: אני אומר את זה כי אנחנו נמצאים בתקופה הטובה ביותר וחשוב לי שדווקא בגלל זה ודווקא בגלל הצעדים והמאמצים הקשים שנעשו, שיירתמו לטובת זה, שייתנו כתף ולא ישימו לנו מקלות בגלגלים.

 << אורח >> אביחי שטרן: לא יתכן שכל פעם רק נרים את הראש מעל המים, מישהו יחזיר אותנו בחזרה להיות מתחתם.

 << אורח >> אביחי שטרן: תודה חברים.

שלמה קרעי: איפה שר הביטחון בכל הסיפור הזה?

ינון אזולאי: תודה רבה.

ינון אזולאי: חבר הכנסת מאיר כהן.

מאיר כהן: שלום אדוני.

מאיר כהן: ינון, תודה רבה לך.

מאיר כהן: בקצרה.

מאיר כהן: אני אוסיף לדבריו של ראש העיר.

מאיר כהן: יש איזו תחושה שאנחנו נמצאים בתקופה הפוסט ציונית, כאילו הציונות נגמרה ומעכשיו אנחנו מתנהגים כמדינה ככל המדינות.

 << אורח >> אביחי שטרן: הכול כסף.

מאיר כהן: כן.

מאיר כהן: הכול כסף, הכול בראי של מה משתלם לי ומה פחות משתלם לי.

מאיר כהן: כואב הלב כי אתמול היה כאן ראש עיריית אשקלון ומסתבר שהיום ראשי הערים בפריפריה הם אנשים מצוינים, הכי טובים שיכולים להיות, שבאמת הם מחדשי הציונות ואנחנו כל הזמן מוציאים את האנשים האלה, שככל שהם מתקדמים, יש משקולת ששמים להם על הרגליים ומושכים אותם אחורה כי יש אנשים שלא כל כך מבינים מה זאת פריפריה.

מאיר כהן: אתה צודק, קרעי, בשאלה שלך, איפה שר הביטחון?

מאיר כהן: להערכתי הדבר הזה היה צריך להיפתר יום אחרי שהוא עלה.

ינון אזולאי: זה לא היה צריך להתחיל.

שלמה קרעי: כמה כסף צבא הגנה לישראל מבזבז על ערכים של צבא העם והרמטכ"ל אמר שיש ערכים והם מוכנים לשלם על ציונות, קריית שמונה.

מאיר כהן: עוד שני משפטים.

מאיר כהן: אני שוב אומר שאסור לנו לשים משקולות על הרגליים של התושבים הנהדרים האלה.

מאיר כהן: תאמינו לי.

מאיר כהן: כמי שחי בפריפריה, אם יש היום ציונות מתחדשת, אלה באמת האנשים שחיים בתוך הפריפריה.

מאיר כהן: האנשים האלה, ברגע שמוציאים להם את מטה לחמם, הם הופכים להיות מובטלים ואסור לנו לעשות את זה.

מאיר כהן: לכן, אדוני, אני מבקש שתצא מכאן קריאה שיבוא שר הביטחון, שישב עם האנשים שלו.

מאיר כהן: את הדבר הזה אסור לסגור ושום תשובה מתחמקת לא נקבל.

מאיר כהן: אסור לסגור.

מאיר כהן: כן, יכול שר הביטחון באזורים כאלה שהם באזורי עדיפות למצוא את הנוסחה איך לא סוגרים את המקום הזה.

מאיר כהן: תודה רבה.

ינון אזולאי: תודה.

ינון אזולאי: חבר הכנסת אופיר סופר.

אופיר סופר: בוקר טוב אדוני היושב ראש.

אופיר סופר: תודה רבה על הדיון החשוב.

אופיר סופר: אני נסעתי לכאן היום שלוש וחצי שעות.

אופיר סופר: אני מניח שאביחי שטרן נסע ארבע שעות ו-10 דקות כי הוא 40 דקות צפונה מהצפון בו אני גר.

אופיר סופר: אני חושב שאני אחד מחברי הכנסת הכי צפוניים, אולי הכי צפוני.

אופיר סופר: מדינת ישראל נמצאת היום במשבר וכשהיא במשבר, האיברים הרחוקים – ואני לא רוצה להשתמש במושג איברים פריפריאליים – הם הראשונים להיפגע.

אופיר סופר: האיברים הרחוקים הם הראשונים להיפגע.

אופיר סופר: מבחינתנו, להבדיל מגוף האדם, האיברים הרחוקים האלה הם איברים הכי חשובים שיש כי זאת המשימה הציונית שלנו.

אופיר סופר: המילים האלה אולי קיבלו גם משמעות בחוק הלאום והן צריכות לקבל משמעות גם כאן באירוע הזה.

אופיר סופר: אבל צריך לשים לב שכאשר אביחי דיבר כאן, הוא חשב על התושבים.

אופיר סופר: הוא דיבר על התושבים שעשרות שנים היו שם בשבילנו.

אופיר סופר: הם ספגו את התופת וספגו את כל האירועים ודמיינו מה כל אחד מאתנו זוכר במורשת הקרב של מדינת ישראל בשנים האלה של שנות ה-80 ואלה האנשים עליהם מדובר עכשיו, אותם רוצים לפטר.

אופיר סופר: אני יודע, כלכלה חופשית או לא כלכלה חופשית, מדינת ישראל היא כלכלה חופשית, אבל מדינת ישראל היא גם מדינה יהודית ציונית.

אופיר סופר: היא מיישבת את כל חבלי הארץ ולכן יש משמעות להתערבות חריגה באירוע הזה, להגן על 120 המשפחות האלו.

אופיר סופר: ראש העיר תיאר כאן מהלכים לא פופולריים הוא עשה ואני יכול להעיד על כך.

אופיר סופר: הוא סיפר על גביית הארנונה, הוא חטף על זה ביקורת.

אופיר סופר: הוא הביא את העיר למקום אחר.

אופיר סופר: אנחנו צריכים לעזור לו עכשיו עוד צעד אחד לשים את היתד בפסגה.

אופיר סופר: אנחנו לא יכולים לעצור את זה עכשיו.

אופיר סופר: זאת מכה גדולה לקריית שמונה.

אופיר סופר: אני אומר לכם, אני שוחחתי גם עם משרד הביטחון, גם עם השר מיכאל ביטון, ואני גם בקשר רציף עם הבעלים, גלעד אהרונסון.

אופיר סופר: הוא לא הסיפור.

אופיר סופר: הסיפור זה התושבים.

אופיר סופר: לא שאני לא חס עליו אבל אני אומר שכאשר מדברים, מבינים.

אופיר סופר: אמרו לי שהייתה שם כל מיני חוכמולוגיה, נתנו מחירים פה ומחירים שם.

אופיר סופר: אני אומר, חבר'ה, צריך לדבר עם האנשים ולהבין שהדברים שנעשו, הם נעשו משיקולים כלכליים ובתום לב.

אופיר סופר: זאת אומרת, ההבדל בין המחיר בדרום למחיר בצפון הוא קשור למסה הגדולה של הייצור.

אופיר סופר: לכן המחיר בצפון הוא יותר גבוה.

אופיר סופר: אנחנו חייבים לפתור את הבעיה הזאת.

אופיר סופר: אין לנו שום ברירה אחרת אלא לפתור אותה.

ינון אזולאי: תודה רבה.

 << אורח >> אביחי שטרן: ברשותכם, סליחה אני מתערב, אבל עוד נתון אחד שיחזק את דבריך.

 << אורח >> אביחי שטרן: בסופו של דבר לא ממש ברור למה לכתחילה יצאנו למכרז הזה אם המטרה הייתה להתייעל.

 << אורח >> אביחי שטרן: תבדקו את המחירים שיש במכרז – הם גבוהים ב-11 אחוזים לפחות מהמחירים הקודמים שהיו.

 << אורח >> אביחי שטרן: גם עשינו נזק, גם לא השתפרנו וגם אנחנו מבזבזים יותר כספי ציבור.

 << אורח >> אביחי שטרן: זה כסף ציבורי.

אופיר סופר: אני אוסיף עוד משפט אחד.

אופיר סופר: הייתה כאן ביקורת כלפי משרד הביטחון.

אופיר סופר: אני רוצה לומר שהשר מיכאל ביטון לדעתי מלא מלא מלא בסוגיה.

ינון אזולאי: אני מסכים אתך.

ינון אזולאי: נפגשתי עם השר מיכאל ביטון ודיברתי אתו שעתיים לפני כניסת שבת.

ינון אזולאי: דיברנו גם לאחר מכן וישבתי אתו והוא אמר לי שגם אתה דיברת אתו.

ינון אזולאי: באמת, אני חושב שהוא כל כולו שם.

ינון אזולאי: לצערי האבסורד שהיה זה שבכלל התחילו עם הסיפור הזה.

ינון אזולאי: יכלו למנוע את זה.

ינון אזולאי: אני לא אומר שהכסף שרצו לחסוך לא חשוב, אבל לפעמים צריך על המשקל היכן הכסף צריך להיות יותר.

אופיר סופר: למה לא נמצא כאן נציג משרד הביטחון?

ינון אזולאי: הוא ב-זום.

קטי קטרין שטרית: אני מרגישה שיש כאן איזו רוח רעה שנושבת ואני אומר לך למה נושבת רוח רעה במשרד הביטחון.

קטי קטרין שטרית: כי זה לא הדבר היחידי שקורה כאן.

קטי קטרין שטרית: כנראה במשרד הביטחון באמת בגלל המיקום שלהם בקריה, הם קצת איבדו את הצפון ואת הדרום.

קטי קטרין שטרית: מה שקורה, קורה גם ב-8200, שמעת מה קורה בתקופה האחרונה ב-8200, שהיה להם פרויקט אדיר באזור הצפון והדרום, בפריפריה, גם זה הלך.

קטי קטרין שטרית: כנראה הם רוצים להישאר רק באזור הזה.

קטי קטרין שטרית: אני חייבת להגיד שמאז שנכנסתי לנושא הזה ולמדתי אותו, אני מרגישה שיש כאן לא רק טעם לפגם, אני מתחילה להרגיש שיש כאן איזשהו תרגיל מסריח כדי להעביר למאפייה אחרת או לסקטור אחר, או איך שתרצו לקרוא לזה, את המכרז הזה.

קטי קטרין שטרית: בעלי המאפייה כשהם ביקשו לעדכן את המחירים כתוצאה מהתשומות החדשות - יש כאן עניין של תשומות והיה צריך להתייחס לזה - פתאום משרד הביטחון יוצא למכרז.

קטי קטרין שטרית: בוא נדבר, בוא נראה מה אפשר לעשות, מה ניתן לעשות, אבל לא, מיד לצאת למכרז ולצאת מההתקשרות אתם.

קטי קטרין שטרית: כי איך אפשר יהיה להסביר לציבור מאפייה שנתנה 40 שנים, אם לא יותר, 50 אחוזים מהתפוקה שלה לצבא, אלא אם כן יש כן יש כאן רצון לעזוב.

קטי קטרין שטרית: איך זה יתכן שבדרום זה בסדר ובצפון זה לא בסדר?

קטי קטרין שטרית: זאת אומרת שמישהו כאן כנראה רצה להיטיב עם מאפייה כזו או אחרת והעדיף לצאת למכרז.

קטי קטרין שטרית: הרי אנחנו יודעים איך יוצאים ממצבים כאלה.

קטי קטרין שטרית: יוצאים או על ידי מכרז, או פתאום היועץ המשפטי נותן איזושהי חוות דעת.

קטי קטרין שטרית: יודעים לצאת מזה הכי טוב שבעולם וזה מה שקרה.

קטי קטרין שטרית: אמרתי בישיבה הקודמת ואני אומר את זה עכשיו.

קטי קטרין שטרית: זה שר הביטחון, אדון גנץ, גר בראש העין, באמת חבל שלא בנו את הדירות ליוצאי צבא בקריית שמונה כי אולי היה מאוד אכפת לו מאזור הצפון, אבל בוא נניח שזה מה שכרגע עומד על הפרק, אז אנחנו לא רוצים להציב את המאפייה בדילמה קשה.

קטי קטרין שטרית: היא הרי לא יכולה רק לדרום והיא תצטרך להעתיק את המאפייה לאזור הדרום כדי שיהיה לה קל יותר מבחינת העלויות כמו לשנע את הלחם לכיוון הדרום.

קטי קטרין שטרית: לכן אני חושבת שצריך לעשות שני דברים.

קטי קטרין שטרית: לטווח הארוך, אני כאן מצהירה כחברה בוועדת הכספים, כל מה שקשור למשרד הביטחון, צפוי לכם היום ממני, מחברת הכנסת קטי שטרית, סיוט אחד גדול.

קטי קטרין שטרית: כל מה שקשור למשרד הביטחון, כל דבר יתעכב.

קטי קטרין שטרית: כמו שהם יודעים לעשות לצפון את מה שהם עשו כרגע לקריית שמונה ולמאפייה, הם ידעו לקבל את זה כאן.

קטי קטרין שטרית: אני אומרת את זה לא כאיום אלא אני אומרת את זה הלכה למעשה.

קטי קטרין שטרית: אני חושבת שמה שקורה היום במשרד הביטחון חייב שכולנו נעמוד ושכולנו ניתן על כך את הדין.

קטי קטרין שטרית: דבר שני.

קטי קטרין שטרית: מיד לבטל את המכרז.

קטי קטרין שטרית: המכרז הזה הוא מכרז תפור.

קטי קטרין שטרית: המכרז הזה הוא תפור.

קטי קטרין שטרית: אין שום מילה אחרת חוץ מזה שהמכרז הזה הוא תפור כדי להוציא את המאפייה המרחבית מחלוקת הלחם לצבא הגנה לישראל והם עשו את זה עד עכשיו הכי טוב שבעולם.

קטי קטרין שטרית: תודה.

ינון אזולאי: במלים אחרות, זה אומר לסגור את המאפייה.

קטי קטרין שטרית: חד משמעית.

קטי קטרין שטרית: תגידו את זה.

קטי קטרין שטרית: אל תפחדו.

קטי קטרין שטרית: משרד הביטחון, תגידו את זה, תגידו אתם רוצים לסגור את המאפייה.

קטי קטרין שטרית: אתם רוצים 160 משפחות שיהיו ברחוב ואם אתם רוצים את זה, נדע להתחשבן אתכם.

קטי קטרין שטרית: הכול טוב ויפה.

קטי קטרין שטרית: לא לעולם חוסן.

ינון אזולאי: תודה רבה.

ינון אזולאי: חברת הכנסת קרן ברק.

קרן ברק: קשה לדבר אחרי חברתי.

קטי קטרין שטרית: אנחנו לא מדברים על מפעל היי-טק.

קטי קטרין שטרית: לחם.

קטי קטרין שטרית: לחם.

קטי קטרין שטרית: לא קצפת לא דובדבן, לחם.

קרן ברק: כמו שאמר חברי מאיר כהן, בוועדות בנושאים שונים יש את העניין של ציונות ופריסת האוכלוסייה ברחבי הארץ.

קרן ברק: זה קשור לפריפריה, זה קשור לשמירה על האדמות דרך חקלאות.

קרן ברק: ברמת הציונות אנחנו מיישבים את הארץ בכל מיני סוגי התיישבות, כולל בפריפריה ובוודאי בעיר מיוחדת כמו קריית שמונה.

קרן ברק: זה שאנחנו שולחים את האנשים להתיישב שם, אנחנו גם צריכים לקחת אחריות על מקומות עבודה, על פיתוח אזורי תעשייה, על פיתוח מקומות להתפרנס, על הטבות מס.

קרן ברק: יש שורה של דברים שאנחנו כמדינה צריכים לקחת על עצמנו כדי שבאמת יבואו לשם מפעלים, מכללות, בעלי עסקים.

קרן ברק: כשאנחנו עושים את זה, אנחנו צריכים כל הזמן לבדוק בזכוכית מגדלת האם אנחנו עושים טוב ואם משפרים, להמשיך, ואם לא עושים טוב, לתקן.

קרן ברק: אני יושבת ראש ועדת המשנה לעסקים קטנים ובינויים של ועדת הכלכלה.

קרן ברק: לפני שבוע-שבועיים קיימתי דיון בדיוק על זה בכובע אחר, על מכרזי הממשלה, איך הם עוזרים ואיך הם מתקנים את המכרזים לטובת העסקים הקטנים והבינוניים.

קרן ברק: אני קראתי שם גם לחברות וגם למשרדים והסברתי שאנחנו בתקופת קורונה ואם בכל שנה נסגרים כ-40,000 עסקים, בתקופת קורונה כנראה ייסגרו כ-100,000 עסקים, אם לא יותר.

קרן ברק: זאת אומרת, פי שלושה.

קרן ברק: במצב כזה אנחנו כמדינה צריכים להתייחס לכל עסק ועסק כילד שתופרים לו את החליפה ומתייחסים אליו ברמה האישית, הפרטנית, ודואגים לכל אחד איך אנחנו משאירים אותו בחיים.

קרן ברק: כל עסק ועסק, אנחנו צריכים לתפור לו את החליפה ולהשאיר אותו בחיים.

קרן ברק: אנחנו לא יכולים להרשות לעצמנו שהמשק יצטמצם עד כדי כך וייסגרו יותר עסקים ממה שאמורים.

קרן ברק: לכן קראתי לחברות הממשלתיות ולמשרדי הממשלה ואני קוראת מכאן למשרד הביטחון.

קרן ברק: אז עסקנו הרבה מאוד בחברות שבמשרד התחבורה והיום אני מבינה שזה נופל על משרד הביטחון.

קרן ברק: חברים, תקנו את המכרזים, תקנו אותם לעת הקורונה.

קרן ברק: אנחנו צריכים להציל כמה שיותר ולא ניתן לסגור מפעלים מיותרים.

קרן ברק: לא ניתן.

קרן ברק: בוודאי במקרה הספציפי הזה לא.

קרן ברק: במקרה הספציפי הזה, אין ספק שאתה מוציא עסקים, אתה נותן להם מחירי דמפינג, אתה מוציא אותם ואז אתה מעלה ואתה שבוי של מחירי הדמפינג האלה בחברות הגדולות.

קרן ברק: אנחנו כוועדת הכספים, אני כחברת ועדת הכספים, לא ניתן לזה לקרות.

קרן ברק: אני קוראת לתקן במיידית את המכרז.

ינון אזולאי: תודה.

מאיר כהן: משפט אחד ברשותך.

מאיר כהן: אתמול אשקלון, לפני שבועיים אילת, עכשיו קריית שמונה.

מאיר כהן: זה כאילו בן אדם שיש לו שמיכה.

מאיר כהן: כשקר לו ברגליים, הוא מושך אותה למטה ואז קר לו בראש.

מאיר כהן: אחר כך הוא עושה הפוך.

מאיר כהן: המרכז תמיד חם.

ינון אזולאי: אני רוצה לשמוע את בעלי המאפייה שהגיעו לכאן וגם את משרד הביטחון.

ינון אזולאי: חבר הכנסת קרעי.

שלמה קרעי: תודה אדוני היושב ראש.

שלמה קרעי: ראשית אני חוזר על השאלה ששאלתי, איפה שר הביטחון.

שלמה קרעי: שר הביטחון צריך לשים סוף לפרסה הזאת ואפשר לשים נקודה בסוף המשפט הזה.

שלמה קרעי: מה שקורה כאן, מאיר ידידי, זה לא כמו הדוגמה של השמיכה.

שלמה קרעי: כאן זה להיפך.

שלמה קרעי: ברגע שאתה סוגר מפעל כזה בפריפריה, כבר דיברנו על כך שהפריפריה חשובה, שאסור שייפגעו, שצריך לעודד ולהפריח ולגרום למקום לשגשג כמו שראש העיר עשה בשנים האחרונות, אבל כאן אתה תשלם הרבה יותר.

שלמה קרעי: במיוחד של הקורונה אתה תשלם הוצאות קבועות, תשלם חל"ת לכל העובדים, משפחות יהיו בקריסה, ההוצאות יהיו הרבה יותר גבוהות.

שלמה קרעי: אני לא יודע באיזה סכום מדובר.

שלמה קרעי: אנחנו לא יכולים להפקיר עיר כמו קריית שמונה שספגה לאורך כל השנים והיא החומה הצפונית של מדינת ישראל, אנחנו לא יכולים להפקיר עשרות משפחות באופן כזה.

שלמה קרעי: אני מבקש אדוני היושב ראש שתצא מכאן קריאה שלא נאפשר את הדבר הזה ונעמוד על כך שזה יבוא לידי פתרון.

ינון אזולאי: תודה רבה.

ינון אזולאי: חבר הכנסת מיקי לוי.

מיקי לוי: תודה אדוני.

מיקי לוי: בשבוע שעבר באחד מעיתוני הבוקר הכלכליים עיני צדה את אותה מודעה קטנטונת או כתבה קטנטנה.

מיקי לוי: הייתי נסער מאוד.

מיקי לוי: באתי בבוקר לוועדת הכספים וביקשתי זכות דיבור, הצעה לסדר.

מיקי לוי: כשדיברתי על אותה פרנסה של 120 אנשים במאפייה בקריית שמונה, האמת היא שגפני לא כל כך ידע על העניין הזה אבל בו ביום הוא התחייב לדבר עם מנכ"ל משרד הביטחון.

מיקי לוי: היועץ שלי התקשר לסמנכ"ל התפעול של המאפייה, שלחתי שאילתה לשר הביטחון לגבי רכישת הלחם מהמאפייה וכמובן לא זכיתי לתשובה, כרגיל בימים טרופים אלה למרות שיש משרדים שעונים כי בנפשנו הדבר.

מיקי לוי: המאפייה הזו קיימת 70 שנים ומספקת לצבא הגנה לישראל 40 שנים את הלחם.

מיקי לוי: הם עושים זאת על אף קטיושות, הפגזות, רמת הגולן, מלחמות, הכול.

מיקי לוי: אלה עובדים מסורים והסיפור העצוב הוא שתשומות הייצור עלו, חמש שנים הלחם במאפייה, במכרז, לא עלה ומה שביקשו זה לצאת למכרז כדי להתאים.

מיקי לוי: השכר קצת עלה, מחיר הקמח עלה או שאר המרכיבים שאינני מבין בהם עלו ואי אפשר היה להחזיק מעמד.

מיקי לוי: המאפייה באמת נקלעה לקשיים לאחר שהפסידה במכרז של משרד הביטחון.

מיקי לוי: זה מה שאמר גלעד אהרונסון, מנהל התפעול של המאפייה.

מיקי לוי: לא הצלחתי לקבל תשובה, לא ממנכ"ל משרד הביטחון, שר הביטחון נפנף את השאילתה וסגנו כנ"ל, דווקא בימים טרופים אלה.

מיקי לוי: תקציב הביטחון הוא התקציב הכי גדול.

מיקי לוי: אני כבר לא רוצה להגיד איפה אפשר.

מיקי לוי: כולנו יודעים וחיינו שם איפה אפשר לצמצם.

מיקי לוי: מצמצמים בלחם של 120 עובדים?

מיקי לוי: תגידו לי, אנחנו נפלנו על הראש?

מיקי לוי: אני אומר לכם שבעניין הזה, מעבר לסגירת המפעל, אנחנו נשלם ביוקר גם על חוסר הטיפול שלנו כשליחי ציבור, גם דמי האבטלה שהמדינה תהיה מחויבת לשלם לאותם אנשים, נפגע בנפש העובדים, נפגע בכבוד שלהם, נפגע בעיר עצמה כי אלה לא 120 עובדים אלא זה כל הלך הרוח בעיר כשד-120 עובדים יאבדו את מקור פרנסתם.

מיקי לוי: ברשותך, אני רוצה לתת פתרון.

מיקי לוי: בדיון היום חשוב מאוד להשאיר פתח לחלופה של ביטול המכרז.

מיקי לוי: ביטול המכרז.

מיקי לוי: אני אומר לכם.

קטי קטרין שטרית: זה מה שאני אומרת.

מיקי לוי: אנחנו כשליחי ציבור יכולים להכריח את משרד הביטחון לבטל את המכרז.

מיקי לוי: בדקתי.

מיקי לוי: אין בחוק הוראה שאוסרת על ביטול מכרז במצב הזה.

מיקי לוי: יש הרבה פסקי דין שאמנם מונעים ביטול של מכרזים אבל זה לא איסור מוחלט.

מיקי לוי: מצאתי גם פסקי דין שכן ביטלו מכרזים מטעמים שונים.

מיקי לוי: אם הגורמים הפוליטיים, קרי אנחנו, יחשבו שהשיקול הציבורי של מניעת פיטורים של 120 משפחות בקריית שמונה בתקופת קורונה הוא מספיק חשוב, יהיה אפשר להצדיק את ביטול המכרז.

מיקי לוי: אנחנו נכריח את משרד הביטחון.

מיקי לוי: משרד הביטחון, שישמע אותי.

מיקי לוי: אם יש דברים של משרד הביטחון שאנחנו נצטרך להעביר בוועדת המשנה - אני מודיע לכם משרד הביטחון, תבואו בידיים נקיות - אם אתם לא תחזירו את המכרז לקריית שמונה, אתם תפגשו אותי בתקציבים שמיועדים למשרד הביטחון ואני לא סתם מאיים, אני לא אוהב לאיים אבל זה נוגע לציפור הנפש.

מיקי לוי: אני אהיה שם כדי להיאבק בכם.

קטי קטרין שטרית: הקריאה צריכה להיות דרישת צדק ולא צדקה.

קטי קטרין שטרית: זה ההבדל.

קטי קטרין שטרית: לא צדקה.

קטי קטרין שטרית: צדק.

ינון אזולאי: תודה רבה.

ינון אזולאי: נעבור למנהל תפעול המאפייה המרחבית קריית שמונה, גלעד אהרונסון.

גלעד אהרונסון: תודה רבה.

גלעד אהרונסון: אנחנו באנו לכאן.

גלעד אהרונסון: נמצא כאן איציק דהן מוועד העובדים ויצחק מלכה.

גלעד אהרונסון: המאפייה המרחבית עובדת עם צבא הגנה לישראל כבר 40 שנים.

גלעד אהרונסון: צבא הגנה לישראל מהווה את בסיס הקיום של המאפייה בצפון במציאות הכול כך תחרותית שכל חברי הכנסת תיארו כאן, של מרכז הארץ וכל השאר לא רלוונטי.

גלעד אהרונסון: הקיום של קריית שמונה במשך כל השנים הקשות, העובדים האלה עבדו תחת אש, תחת קטיושות, מלחמות, קורונה, כל מה שהיה.

גלעד אהרונסון: משרד הביטחון קיבל החלטה, כבר במשך שש שנים הוא קונה לחם במחירים מאוד נמוכים ובשלוש השנים האחרונות הוא קונה לחם במחירי הפסד.

גלעד אהרונסון: פנינו אליהם, בלתי אפשרי להמשיך לספק.

גלעד אהרונסון: משרד הביטחון עשה את הפעולות שעשה כדי לנסות ולהכניס מישהו במקומנו למכרז, פעל כדי לצאת למכרז חדש כשאנחנו אומרים, חבר'ה, הפקרתם אותנו.

גלעד אהרונסון: הפקרתם אותנו, המשמעות היא אחת – נכון שיש העדפה לאומית של 15 אחוזים, אבל בפועל היא לא באה לידי ביטוי כאשר מאפיות ענקיות במרכז הארץ באות ומעמידות למשרד הביטחון מחירי הפסד כדי לטרוף את השוק, כדי להגיע למצב של חוסר תחרות.

גלעד אהרונסון: אנחנו לא מסוגלים לעמוד בזה.

גלעד אהרונסון: בעלי הבית מפסידים כבר כמה שנים ואמרו שהם מוכנים להעביר את הפעילות, קחו את העובדים, אתם תפעילו את המפעל בכל דרך שהיא, תשמרו על 120 העובדים בעיר.

גלעד אהרונסון: בעלי הבית הגיעו למצב שהם אומרים שהם לא רוצים להפסיד כסף, לא מוכנים יותר לשים כסף.

גלעד אהרונסון: במכרז הזה הגשנו הצעות מחיר שהן מחיר עלות.

גלעד אהרונסון: אם אני אלך למספרים, ואין לי את המספרים כי משרד הביטחון עד עכשיו אפילו לא חשף את המספרים כדי לדעת מה המחירים שהוצעו.

גלעד אהרונסון: לא חשף למרות הבקשות שלנו.

גלעד אהרונסון: לא חשף את המחירים.

גלעד אהרונסון: לעומת זאת לספק שזכה הוא חשף את כל המחירים שלנו כדי שייכנס בנעלינו טרום המכרז כי הם חששו שמא אחרי 40 שנים שאנחנו מספקים נתמוטט.

קטי קטרין שטרית: וזה לא תפור?

קטי קטרין שטרית: לא יאומן.

גלעד אהרונסון: משרד הביטחון לא נתן פתרון לעניין כשפנינו לפני המכרז וביקשנו שימצאו דרך שלעדיפות יהיה ערך.

מיקי לוי: הלחם של הזכיין טעים יותר מהלחם של המאפייה בקריית שמונה?

מיקי לוי: אני שואל ברצינות.

גלעד אהרונסון: אני אוהב מאוד את הלחם.

גלעד אהרונסון: אין הנחתום מעיד על עיסתו.

גלעד אהרונסון: משרד הביטחון ידע שהמחירים הם מחירי הפסד, קיבל מאתנו את כל התמחירים.

גלעד אהרונסון: משרד האוצר, משרד האוצר, הוועדה שישבה ב-2016 וקיבלה את עלויות ייצור הלחם האחיד הפרוס יודעת שהמחירים שהוגשו במכרזים נמוכים ב-30 אחוזים ממחירי הייצור שמשרד האוצר בדק וקבע והגיע למסקנה שזאת עלות הייצור של הלחם המפוקח.

גלעד אהרונסון: זה לא משהו שאנחנו המצאנו.

גלעד אהרונסון: אתם נותנים 30 אחוזים מתחת לעלות הייצור, מה זה אם לא מחיר הפסד?

גלעד אהרונסון: איך אנחנו אמורים להתמודד ב-15 אחוזים אל מול 30 אחוזים הנחה ממחיר עלות המוצר?

גלעד אהרונסון: אנחנו צריכים בסופו של דבר לעמוד ב-40 אחוזים שכר עבודה, אז את הקמח אני צריך לשלם, את החשמל אנחנו צריכים לשלם, את העובדים נגנוב?

גלעד אהרונסון: את העובדים נגנוב כאשר 40 אחוזים שכר עבודה זאת עדיפות לאומית?

מיקי לוי: הגז הגיע למאפייה?

גלעד אהרונסון: הגז לא הגיע.

גלעד אהרונסון: הגז גם לא יגיע.

גלעד אהרונסון: ייקח עוד הרבה שנים עד שהגז יגיע.

גלעד אהרונסון: אנחנו במצב שאף אחד לא עוזר לנו.

גלעד אהרונסון: פנינו לכל המשרדים גם בעניין הזה.

גלעד אהרונסון: אנחנו לא יכולים להתמודד עם מחירי הדלק כשהגז לא מגיע ואני צריך לשלם גפ"ם בעוד כל האחרים ישלמו חצי מחיר על גז טבעי שמגיע אליהם.

גלעד אהרונסון: אנחנו לא יכולים להתמודד עם המצב הזה.

גלעד אהרונסון: משרד הביטחון יכול, כמו שחבר הכנסת מיקי לוי אמר, לבטל את המכרז הזה.

גלעד אהרונסון: המחיר לבטל את המכרז הזה הוא אפס.

גלעד אהרונסון: הספק שנתן את המכרז הזה, נתן מחירי הפסד אבל הוא לא יכול להתלונן על הפסדים.

קטי קטרין שטרית: עוד חצי שנה הוא יבקש לאזן את זה.

גלעד אהרונסון: הוא לא יכול להתלונן על הפסדים.

גלעד אהרונסון: במקום זה הוא מספר לכולם אנחנו נתנו מחיר מופקע.

ינון אזולאי: תודה.

ינון אזולאי: חברי הכנסת, אנחנו בקוצר זמן ואנחנו רוצים לעזור להם.

ינון אזולאי: יושב ראש ועד העובדים.

 << אורח >> יצחק דהן: אני מצטער על הצרידות אבל אלה שבועיים מאוד קשים שהיו לנו.

 << אורח >> יצחק דהן: במשך שבועיים אני כמעט ולא ישן.

 << אורח >> יצחק דהן: העובדים הם עובדים במשך 40 שנים.

 << אורח >> יצחק דהן: אני בעצמי מנהל קו חלוקה ועובד באזור שהוא כביש הצפון, מי שמכיר, בירנית, שתולה, זרעית, כל הקו הקדמי של צבא הגנה לישראל.

 << אורח >> יצחק דהן: אנחנו במצבים הכי קשים.

 << אורח >> יצחק דהן: יצאנו מהבית בשעות שהן לא שעות, ב-2:00 לפנות בוקר, הגענו לכל הבסיסים גם כשהיו סגרים והיו האיומים של נסראללה עת סגרו את הכבישים.

 << אורח >> יצחק דהן: זה היה על הכביש שלי ואני נסעתי ונכנסתי לכל הבסיסים.

 << אורח >> יצחק דהן: אפילו חיות לא עברו שם בגלל הפחד.

 << אורח >> יצחק דהן: אנחנו היינו שם.

 << אורח >> יצחק דהן: אנחנו מרגישים היום שמשרד הביטחון פשוט זורק אותנו לעזאזל.

 << אורח >> יצחק דהן: עובדים שעובדים 40 שנים, אלה אנשים עם דמעות בעיניים, זרקו אותם.

 << אורח >> יצחק דהן: הם מתקשרים אלי ושואלים אותי מה הם עושים מחר בבוקר.

 << אורח >> יצחק דהן: הם שואלים מה הם יכולים לעשות מחר בבוקר עם ארבעה וחמישה ילדים ולאן הם הולכים.

 << אורח >> יצחק דהן: אין פרנסה בקריית שמונה.

 << אורח >> יצחק דהן: אין הרבה אלטרנטיבות בקריית שמונה.

 << אורח >> יצחק דהן: זה מפעל שהוא מפעל דגל בקריית שמונה.

 << אורח >> יצחק דהן: אמנם הוא לא נקרא מפעל עוגן אבל הוא מפעל דגל בקריית שמונה.

 << אורח >> יצחק דהן: זה מפעל שאסור לסגור.

 << אורח >> יצחק דהן: אנחנו מרגישים שפשוט לא מתייחסים אלינו.

 << אורח >> יצחק דהן: אפילו התקשורת לא מתייחסת אלינו.

 << אורח >> יצחק דהן: לא באים, לא מסתכלים, לא מדברים עם העובדים.

 << אורח >> יצחק דהן: פשוט זרקו עלינו פצצה, הורידו לנו את הרצפה מתחת לרגליים ואנחנו לא יודעים מה לעשות.

ינון אזולאי: יצחק מלכה.

ינון אזולאי: תציג את עצמך.

 << אורח >> יצחק דהן: אני מנהל את המפעל.

 << אורח >> יצחק דהן: אני שומע כאן את כולם וזה מחמם את הלב.

 << אורח >> יצחק דהן: אני צריך בחוץ לומר לעובדים שעומדים בגשם, שנסעו ארבע שעות לכאן.

 << אורח >> יצחק דהן: כולם אמרו בשבילנו הכול.

 << אורח >> יצחק דהן: אני צריך לצאת עם הבטחה ולא עם דיבורים.

 << אורח >> יצחק דהן: למשרד הביטחון, עזבו את המכרז שעשה את כל מה שעה, שהורידו אותנו ממנו, אני אומר לו שאנחנו עדיין חזית.

 << אורח >> יצחק דהן: בקריית שמונה אנחנו חזית, אנחנו מוצב קדמי.

 << אורח >> יצחק דהן: אנחנו חזקים כמו שאתה אמרת בפתח הישיבה.

 << אורח >> יצחק דהן: אנחנו לא באים מחולשה.

 << אורח >> יצחק דהן: אנחנו רוצים עבודה ולא אבטלה.

 << אורח >> יצחק דהן: הכסף שילך לאבטלה, שיעזרו בזה המשרדים הממונים להמשיך ולקיים את המפעל.

 << אורח >> יצחק דהן: כל יום יש אירוע ביטחוני בקריית שמונה.

 << אורח >> יצחק דהן: זה עולה יותר כסף.

 << אורח >> יצחק דהן: המסוקים ופצצות תאורה עולות יותר מלא לתת לאנשים בחוץ ללכת לאבטלה.

 << אורח >> יצחק דהן: את זה אנחנו צריכים ולא שיעשו לנו טובות ורק דיבורים והכול בדיבורים.

 << אורח >> יצחק דהן: זה סכום קטן.

 << אורח >> יצחק דהן: אנחנו לא היי-טק.

 << אורח >> יצחק דהן: בעלי הבית לא רוצים להרוויח, אפשר לבדוק אותם.

 << אורח >> יצחק דהן: הממשלה אומרת לאביחי שיעשה תוכנית הבראה.

 << אורח >> יצחק דהן: ממה?

 << אורח >> יצחק דהן: ממפעלים?

 << אורח >> יצחק דהן: חמישה מפעלים סגורים.

 << אורח >> יצחק דהן: עכשיו אנחנו מפעל העוגן, מאיפה בדיוק הוא ייקח את תוכנית ההבראה?

 << אורח >> יצחק דהן: מאיפה ישלמו לעובדים?

 << אורח >> יצחק דהן: אני מבקש לצאת עם הבטחה.

 << אורח >> יצחק דהן: תודה לכולכם שבאמת אכפת לכם.

ינון אזולאי: תודה רבה.

ינון אזולאי: השאלות נשמעו.

ינון אזולאי: נשמע את אבי דדון, ראש מנה"ר, משרד הביטחון.

ינון אזולאי: הוא ב-זום.

ינון אזולאי: אבי שלום, הועלה כאן – מעבר לשאלות – כאב אבל הכאב הזה הוא עם הרבה היגיון ושכל ואנחנו מבקשים, כמי שמכיר את המאפייה שנים ויודע מה תרומתה, את תגובתך ואת הפתרון שאתה יודע להביא.

אבי דדון: שלום רב.

אבי דדון: היושב ראש, ראש העיר, ובעיקר העובדים היקרים שהם קרובים ללבי.

אבי דדון: אני אומר מילה אישית עלי.

אבי דדון: אני יליד מושב, אשתי מקריית שמונה ואני מכיר את קריית שמונה עוד בהיותי קצין צעיר בלבנון ואני גאה על כך שאני חייל במדינה מאז גיל 18 עם הפסקה קצרה.

אבי דדון: ברמה האישית, אביחי וכל התושבים או כל אלה שאנחנו באים אתם במגע מכירים את העשייה שלנו.

אבי דדון: אלביט הייתה אמורה להוציא את המפעל מקריית שמונה, במאמץ אישי השארנו את המפעל שם והוא יכפיל את מקומות העבודה.

אבי דדון: מבחינת העובדים שהם כמו משפחה שלי, אני כואב את כאבם ולא בגלל המעמד הזה.

אבי דדון: מהיום הראשון, כולל השיחות ביום שישי ושיחות אחרות גם עם יצחק מלכה ועם גלעד ואחרים.

אבי דדון: נאמרו כאן הרבה דברים שאני לא אתייחס אליהם כי חלקם לא קשורים לעובדות.

אבי דדון: אנחנו כמשרד הביטחון, מנה"ר, בערך 11 מיליארד שקלים בשנה, 2.5 מהם באזורי עדיפות לאומית.

אבי דדון: המשרד היחידי שעושה את זה.

אבי דדון: חצי מיליארד מזה באזורי קו הגבול אפס עד חמישה קילומטרים, ארבעה קילומטרים, והעניין הזה של ההעמסה של ה-15 אחוזים הוא העמסה לאומית בתקנות.

אבי דדון: אני אשמח מאוד לכל סיוע נוסף בתקנות, לכל כלי עזר שיוכל לאפשר לי לתת באהבה כסף.

ינון אזולאי: בוא נתמקד בדיון, בשאלות שנשאלו.

ינון אזולאי: נאמר שמאפייה אחרת שמה מחירי הפסד, במה מתבטאים ה-15 אחוזים שלהם?

ינון אזולאי: שהם נזרקים עכשיו לאבטלה?

ינון אזולאי: שרוצים לסגור את המפעל?

ינון אזולאי: אתה יודע שתחילתו בפשיעה הייתה עצם הביטול של ההסכם אתם.

ינון אזולאי: שנים לא העלו להם את המחיר.

ינון אזולאי: אין שום סיבה שהעובדים האלה ייזרקו היום ויהיו רעבים ללחם.

ינון אזולאי: השאלה אם על הדברים האלה יש לך תשובות.

אבי דדון: כבוד היושב ראש, אני אגיד לך בפשטות.

אבי דדון: לא ביטלנו אף מכרז.

אבי דדון: יש חוקים במדינת ישראל.

אבי דדון: ההסכם עם המאפייה הגיע לסיומו.

אבי דדון: אנחנו לא יצאנו בבת אחת אלא ישבנו עם ראש העיר ועם כולם.

אבי דדון: היינו סבלנים וסובלניים מאוד מתוך הרגישות הזאת.

אבי דדון: לי לא צריך להסביר רגישות של אזורי עדיפות לאומית.

אבי דדון: את המסכות לקורונה, אנחנו קונים את חומרי הגלם מדימונה, מייצרים באזור תעשייה ברקן ובשדרות.

ינון אזולאי: איך אתה מסביר את זה שמפעל אחר – או שלא חשפתם בפניהם את המחירים – אם מדובר על כך שנתן מחיר הפסד, אין לכם ביקורת?

ינון אזולאי: אין לכם ביקורת שמקום אחר נותן לך מחיר הפסד, אז מה שווה ה-15 אחוזים שאנחנו נותנים להם?

ינון אזולאי: למה אתם לא חושפים בפניהם את המחירים?

ינון אזולאי: הם ביקוש מכם לחשוף ולמה אתם לא חושפים?

אבי דדון: אני אענה.

אבי דדון: יש תהליך חוקי מתי חושפים.

אבי דדון: המאפייה בקריית שמונה – אגב, היא לא בקריית שמונה, הארנונה שלה לא הולכת לראש העיר, זה בסוגריים, וחבל – אביחי יכול לתת לכם הרצאה שלמה.

מיקי לוי: התושבים הם מקריית שמונה.

מיקי לוי: מה זה רלוונטי?

ינון אזולאי: אנחנו רוצים לנהל את הדיון בצורה מכובדת.

ינון אזולאי: ראש מנה"ר, זה לא דיון על איפה הם נמצאים.

ינון אזולאי: נשלח את זה לוועדת הפנים.

ינון אזולאי: כרגע אנחנו חוזרים לדיון על העובדים האלה שעובדים במאפייה המרחבית קריית שמונה שאמורים להיזרק לאבטלה.

מאיר כהן: התוספת שלך רק מכפילה את הכאב.

מאיר כהן: העובדים מקריית שמונה, הם שמים את הזעה שלהם, והארנונה הולכת לגליל עליון.

קטי קטרין שטרית: אני מסתכלת עליך, אתה מחייך וזה מאוד מקומם שאתה מחייך.

מאיר כהן: חבר'ה, הוא לא אויב שלנו.

 << אורח >> יצחק דהן: טובת הציבור, זה אנחנו.

ינון אזולאי: אני מסכים אתך.

ינון אזולאי: כולנו כואבים ואנחנו אתכם.

ינון אזולאי: בואו ניתן לו לסיים את דבריו.

קטי קטרין שטרית: מונופולים.

קטי קטרין שטרית: אתם לא שמים לב?

קטי קטרין שטרית: זה מונופול.

אבי דדון: כל מי שרוצה לקבל נתונים, אני אשמח.

אבי דדון: לשאלה שלך כבוד היושב ראש, יש תהליך פשוט.

אבי דדון: המאפייה, קריית שמונה, לא בגללי אלא אלה הפרוצדורות החוקיות.

אבי דדון: צריך להגיד, כן, רוצה אני את הזכייה בדרום – ותכף אני אתייחס לזה – ואז חושפים לו גם את כל הנתונים.

מיקי לוי: שינוע של לחם מהצפון לדרום.

 << אורח >> יצחק דהן: אולטימטום על הדרום.

אבי דדון: כבוד היושב ראש, הבעיה הגדולה היא שהבעלים בחדר שלכם כרגע.

ינון אזולאי: אנחנו לא דואגים לבעלים.

ינון אזולאי: אנחנו דואגים לעובדים.

אבי דדון: לא.

אבי דדון: הם בחדר.

ינון אזולאי: אתה טועה.

אבי דדון: הבעלים שזאת מאפיית דוידוביץ' שצריכה להסביר לכם, לנבחרי הציבור, למה הם נתנו הצעת דמפינג בדרום ובצפון, עם ה-15 אחוזים, יצא ...

גלעד אהרונסון: הם לא אומרים אמת.

גלעד אהרונסון: משרד הביטחון שוב מסלף את האמת.

גלעד אהרונסון: אבי דדון, תסלח לי, אולי הפקידים לא מספרים לך את הדברים עד הסוף.

גלעד אהרונסון: האמת היא אחרת לגמרי.

גלעד אהרונסון: הדרום הוא פי שתיים מאזור הצפון.

גלעד אהרונסון: כשאתה לוקח ונותן מחיר על כמות כפולה, העלויות הקבועות, כשאתה יורד בכמויות, גדלות.

גלעד אהרונסון: אנחנו נמצאים במחירי עלות מינוס.

גלעד אהרונסון: אתם יודעים את זה, אתם מתעלמים מזה, אתם רוצים מחירי הפסד, אתם רוצים להיפטר מהמאפייה המרחבית ואתה בראש מערכת שאני יודע שאתה רוצה לעשות את כל הטוב לקריית שמונה אבל המערכת עצמה מאוד מאוד בעייתית.

גלעד אהרונסון: לדעתי מדווחים לך דברים לא נכונים.

ינון אזולאי: אני מאמין שמרוב שאתה מכיר את המערכת, יש לך גם פתרון כלשהו.

ינון אזולאי: את הבעיות אנחנו מכירים.

ינון אזולאי: בוא נקצר.

ינון אזולאי: תגיד לנו מה הפתרון של משרד הביטחון.

אבי דדון: בסוף כאבם של העובדים, כולל יצחק מלכה וגלעד שהיינו בשיחה בערב שבת וכל יום, הלוואי - ואמרתי גם לאביחי בדקה הראשונה – שהיה סדק אחד חוקי.

אבי דדון: אני פועל כחוק וכל ההאשמות שהיו כאן, בחלקן השמצות, אני לא אתייחס אליהן, כולל חשד לתפירה.

אבי דדון: כל מי שמתלונן על זה, אני מוכן לבוא אליו, שלא ייסע אלי, ואני לא במגדל שן, אני אבוא לאן שאתם רוצים ואני אראה לכם נתונים ותיקחו את המלים בחזרה.

מיקי לוי: מה הפתרון?

ינון אזולאי: מה אתה אומר על האפשרות לבטל את המכרז?

אבי דדון: לא בסמכותי.

אבי דדון: בסמכות משרד הביטחון.

מיקי לוי: סמכות של מי?

ינון אזולאי: סמכות

ינון אזולאי: כם לבטל את המכרז במקרה שיש סיבה מוצדקת לכך ולצאת למכרז חדש עם תנאים אחרים לגמרי.

ינון אזולאי: אני סומך על היצירתיות שלכם ושאתם יודעים לעשות את זה.

ינון אזולאי: אבי, באת לכאן עם פתרון?

ינון אזולאי: תגיד שבאת בלי פתרון או באת עם פתרון.

ינון אזולאי: תהיה אתנו כן ותגיד לנו מה.

אבי דדון: לצערי הרב אין לי.

אבי דדון: אפילו ניסינו לעשות כך שמהצפון אל האפייה בקריית שמונה והדרום למאפייה בירושלים.

אבי דדון: אין לי גיבוי משפטי.

ינון אזולאי: הוא אומר שכרגע אין לו פתרון.

בצלאל סמוטריץ': אין דבר כזה.

בצלאל סמוטריץ': מקסימום זה עולה כסף.

בצלאל סמוטריץ': הוא יכול לבטל את המכרז.

ינון אזולאי: הם נתנו במחירי הפסד.

ינון אזולאי: תאמין לי שאם הם הגונים, הם אפילו לא ילכו לתבוע.

מיקי לוי: גם אם הם יתבעו.

בצלאל סמוטריץ': בסוף זה כסף.

בצלאל סמוטריץ': אני מתחבר לדבריו של מאיר כהן.

בצלאל סמוטריץ': מדינת ישראל והאתגרים הגדולים הציוניים שאנחנו מתמודדים אתם בפריפריות הרחוקות בצפון ובדרום, לא יכולה להרשות לעצמה להתנהל כמו ניו זילנד או כמו שוויץ.

בצלאל סמוטריץ': הכול כסף.

בצלאל סמוטריץ': בסופו של דבר ערכים עולים כסף וציונות עולה כסף.

בצלאל סמוטריץ': כל האירוע עבור משרד הביטחון הוא כסף במכרז עצמו וגם בביטול המכרז, המקסימום שמשרד הביטחון יהיה חשוף לתביעת פיצויים אזרחית מאותה חברה, או כן או לא, ומקסימום בסוף יעלה קצת כסף.

בצלאל סמוטריץ': אני חושב, וכאן אני רוצה לבקש אדוני היושב ראש שהוועדה תהיה פרקטית, שהוועדה צריכה לקבל החלטה ולהצביע.

בצלאל סמוטריץ': היא קוראת למשרד הביטחון לבטל את המכרז וגם אם זה עולה כסף.

בצלאל סמוטריץ': תבואו לכאן, אנחנו ועדת כספים, תבקשו כסף ותקבלו אותו.

מיקי לוי: תגיד לנו כמה כסף אתם מפסידים.

בצלאל סמוטריץ': קטי ומיקי דיברו בצדק על דרך השלילה.

בצלאל סמוטריץ': אם משרד הביטחון לא יבטל את המכרז, כשתבואו לכאן להעברות תקציביות נתקע אתכם.

בצלאל סמוטריץ': אני אומר גם לצד השני.

בצלאל סמוטריץ': תבואו, תגידו שזה עלה 50 מיליון שקלים בשלוש שנים, בארבע שנים, ועדת הכספים מול אגף תקציבים, נביא את הכסף.

בצלאל סמוטריץ': בסוף לחזק את קריית שמונה ואת תושביה בפרנסה ולא באבטלה ולא בתשלומי העברה.

בצלאל סמוטריץ': אנשים רוצים להתפרנס בצורה מכובדת.

בצלאל סמוטריץ': זה עולה כסף.

בצלאל סמוטריץ': האמירה הערכית שצריכה להגיד ועדת הכספים שהיא הוועדה שאחראית על הכסף במדינת ישראל.

בצלאל סמוטריץ': אנחנו קוראים למשרד הביטחון ולמשרד האוצר להשקיע את הכסף הנדרש כדי שהמאפייה תישאר בקריית שמונה ותיתן פרנסה לעיר, תיתן ארנונה לעיר ותיתן תעסוקה ל-120 משפחות שנשארות לגור בעיר.

בצלאל סמוטריץ': תהיה למשרד הביטחון בעיית כסף, בסוף ההליכים המשפטיים תבואו לכאן ונעזור לכם לפתור אותה.

קטי קטרין שטרית: ידענו לעשות את זה.

בצלאל סמוטריץ': יש כאן קונצנזוס של קואליציה ואופוזיציה.

בצלאל סמוטריץ': יבוא משרד הביטחון ויבקש כסף, יבוא אגף תקציבים ויעשה בלגן, יש כאן קונצנזוס מקצה לקצה.

בצלאל סמוטריץ': הוועדה תתייצב מאחורי משרד הביטחון, תיתן לו את הגיבוי הנדרש גם בעלויות הכספיות כי לא הכול כסף.

בצלאל סמוטריץ': בעיניי זאת האמירה הכי משמעותית.

קרן ברק: אני מצטרפת לדברים.

קרן ברק: שאלה לאבי דדון, ראש מנה"ר.

קרן ברק: אבי, אתה מקשיב לי?

קרן ברק: הוא מדבר עם מישהו אחר ב-זום.

ינון אזולאי: ראש מנה"ר, אבי דדון, אנחנו מבקשים את ההתייחסות שלך.

קרן ברק: אבי, אני מציעה לך טיפה צניעות.

אבי דדון: שמעתי שמבקשים את התייחסותי.

אבי דדון: למה?

ינון אזולאי: כי אתה לא מקשיב לנו.

קטי קטרין שטרית: כי אתה מדבר.

ינון אזולאי: אנחנו מבקשים שתהיה אתנו בדיון כדי שתוכל לתת תשובות ושהתשובות יהיו אמיתיות ורציניות.

קרן ברק: בוא נגיד שאת ליבנו לא קנית בדיון הזה.

קרן ברק: לפני כשבועיים, רק שזה יהיה לפרוטוקול, לא שנראה לי שתשקיע זה מחשבה, בוועדה שלי לעסקים קטנים דנתי בדיוק בנושא הזה הרוחבי של למה בתקופת קורונה בכלל יוצאים למכרזים כאלה גדולים, כי אנחנו צריכים להציל עסקים, ושנית, למה משנים בתקופה כזאת את תנאי המכרז.

קרן ברק: הקריאה הייתה שבתקופה כזאת לא מתחילים לשנות מנסים להמשיך כפי שהיה קודם לכן.

מיקי לוי: אני רוצה שהוועדה תדע על מה אנחנו מדברים.

מיקי לוי: אני רוצה שתדעו שמשרד האוצר קבע עלות של ארבעה שקלים לכיכר, המכרז שהגישה המאפייה בקריית שקלים הוא 3.5 שקלים, פחות ממה שנקבע על ידי האוצר, והזכיין הגיש 2.7 שקלים.

בצלאל סמוטריץ': מה ההפרש בשנה?

בצלאל סמוטריץ': כמה צבא הגנה לישראל קונה מכם בשנה?

מאיר כהן: היה סיכום מצוין.

מאיר כהן: בואו נישאר בו.

מאיר כהן: הייתה דרישה לבטל את המכרז ובואו נישאר עם זה.

ינון אזולאי: אני רוצה לשמוע גם את משרד הכלכלה, דודי שטייניץ.

ינון אזולאי: אבי דדון, לאחר מכן ניתן לך להשיב על השאלות.

 << אורח >> אביחי שטרן: חשוב לומר שאבי דדון הוא באמת איש פריפריה, הוא באמת קשוב 24/7 בשעות לא שעות, כולל ערב שבת.

 << אורח >> אביחי שטרן: הוא תמיד זמין לי.

 << אורח >> אביחי שטרן: אני מאמין לו שבמקרה הזה הוא באמת כבול אבל צריך למצוא פתרון.

קטי קטרין שטרית: ינון, אנחנו לא בתקופה נורמלית.

קטי קטרין שטרית: אנחנו בתקופת קורונה.

ינון אזולאי: הוא אחר כך יענה.

דודי שטיינמץ: אני המפקח על המחירים במשרד הכלכלה ורציתי לומר שבימים אלה אנחנו באמת טורחים לגבי מציאת העלות - בוועדת המחירים במשרד האוצר – העלותית ליצור לחם.

דודי שטיינמץ: אנחנו מגיעים למסקנה שכנראה נצטרך אולי אפילו קצת לעלות את מחיר הלחם.

דודי שטיינמץ: זה נראה לי מוזר מאוד שכאן יש מחירים טורפניים שמגישים במכרז.

דודי שטיינמץ: אני לא יודע מדוע במכרז עצמנו עשו איזשהו מחיר מינימום ולא לתת מחיר דורסני.

דודי שטיינמץ: בקטע הזה אני לא הייתי מודע למכרז הזה אבל מה שהוצג כאן, אלה מחירים - - -

ינון אזולאי: שאלה.

ינון אזולאי: יש בסמכות

ינון אזולאי: כם לדרוש את ביטול המכרז בשל המחירים שניתנו בו?

דודי שטיינמץ: לא.

דודי שטיינמץ: אני לא יכול לדרוש.

דודי שטיינמץ: המחיר שאנחנו מפרסמים הוא מחיר מקסימום.

דודי שטיינמץ: אסור היה לתת יותר גבוה.

דודי שטיינמץ: מחיר נמוך, כל אחד יכול לתת.

ינון אזולאי: אבל אתה אומר שהמחיר הזה לא הגיוני ללחם היום.

דודי שטיינמץ: אני רוצה לומר שבמכרז עצמו היה צריך לקחת בחשבון.

ינון אזולאי: מה עלות הלחם למפעל היום?

דודי שטיינמץ: זה כמו שאמרת, העלות ליצרן היא כנראה כארבעה-ארבעה וחצי שקלים, אם נתנו הצעה של 2.7 שקלים, אין ספק שזה מחיר הפסד.

ינון אזולאי: גם 3.5 זה מחיר הפסד אבל הייתם חייבים להיות במשחק.

ינון אזולאי: יש לכם את ה-15 אחוזים שזה נותן לכם את האוויר לנשימה.

ינון אזולאי: אגף התקציבים.

גל ברנס: רפרנט תעשייה ומסחר, אגף התקציבים.

גל ברנס: אני אומר ככלל שאין לנו יכולת או רצון להתערב במכרזים של משרדים אחרים.

גל ברנס: לעניין קריית שמונה ולעניין המפעל ספציפית, אני מתחבר לדבריו של ראש העיר שאמר בצורה מאוד ברורה שקריית שמונה עוברת צמיחה, אם זה כולל שישה מפעלים שקיבלו השקעות ממשרד הכלכלה שמעסיקים כ-350 עובדים בסביבות 60 מיליון שקלים בשנים האחרונות, אם זה 15 מיליון שקלים שהוקצו לעיר, אם זה הקמת מכון מזון בעיר שאמור למשוך סטרט-אפים ולהביא תעסוקה איכותית ואם זה בפיתוח אזור תעשייה.

גל ברנס: נעשו פעולות שאני מקווה שיעזרו לסייע ככל שלא יימצא פתרון.

גל ברנס: לגבי העובדים עצמם.

גל ברנס: המשרד יחד עם כל מפעל שפונה אלינו, מנסה למצוא סיוע במסגרת משרד הכלכלה.

גל ברנס: יש מגוון די רחב של כלים וככל שהמאפייה תרצה לעשות השקעות ולהתייעל ולנסות להתחרות בשווקים חדשים או לקראת מכרז הבא ככל שיהיה.

 << אורח >> יצחק דהן: שיפתח את קונטרה, אנחנו בצפון.

 << אורח >> יצחק דהן: תפתח את שער פטמה וניתן להם לחם.

 << אורח >> יצחק דהן: אין לנו ישובים בצפון.

 << אורח >> יצחק דהן: למי ניתן לחם?

מיקי לוי: משרד האוצר לא חי במדינת ישראל.

קטי קטרין שטרית: תסתכלו על חברי הכנסת שנמצאים כאן.

קטי קטרין שטרית: אין אף אחד מכחול לבן.

קטי קטרין שטרית: תבדקו כמה קולות כחול לבן קיבלה בקריית שמונה.

ינון אזולאי: בואי לא ניקח את זה למקום הפוליטי.

קטי קטרין שטרית: זאת הנקודה.

קטי קטרין שטרית: יש כאן נקמה פוליטית בקריית שמונה.

ינון אזולאי: עזבי.

ינון אזולאי: אנחנו לא שם.

קטי קטרין שטרית: זאת המסקנה שלי.

קטי קטרין שטרית: אחרי ששמעתי את משרד הכלכלה, זאת המסקנה שלי.

קטי קטרין שטרית: יש כאן נקמה פוליטית בקריית שמונה.

ינון אזולאי: תודה.

ינון אזולאי: גל, אתה רוצה לסיים?

גל ברנס: אין לי מה להוסיף.

גל ברנס: אם יש שאלות, אני אשמח לענות.

גל ברנס: דיברנו עם המאפייה, דיברנו עם גלעד מהמאפייה.

גל ברנס: כן ננסה לראות האם במשרד הכלכלה יש דברים שאפשר כן לחבר את המאפייה אליהם ולנסות לראות אם זה מתאים להם, בתקווה שיהיו להם לקוחות חדשים.

גלעד אהרונסון: המסלולים שאתם מציעים, לא רלוונטיים למאפייה.

ינון אזולאי: אני חוזר לראש מנה"ר, אבי דדון.

מיקי לוי: אדוני היושב ראש, אפשר לבטל את המכרז מאחר שניתן מחיר תוקפני, לא הגיוני ולא שווה ערך.

קטי קטרין שטרית: תמיד כחול לבן מופיעים בכל הוועדות ופתאום כאן הם אינם.

קטי קטרין שטרית: זאת התהייה הכי גדולה.

ינון אזולאי: אני אחדד את השאלה של חברת הכנסת קרן ברק.

ינון אזולאי: בתקופת קורונה מגיעות לוועדת כספים בקשות להארכת מועדים.

ינון אזולאי: לא היה קורה כלום אם הייתם מאריכים את המועד של המכרז הזה.

ינון אזולאי: אני מאמין שבתקופת קורונה היית מוצא את הפתרון הזה.

ינון אזולאי: לא רק שיצאתם למכרז חדש שמשנה את תנאי המכרז ומביא למצב שהמפעל הזה לא זוכה.

ינון אזולאי: שמעת את מה שמשרד הכלכלה אמר, שהמחיר שהם זכו בו לא הגיוני.

ינון אזולאי: זה הזוי לתת מחיר כזה ועוד עם כל השינוע.

ינון אזולאי: לכן היינו מבקשים את תגובתך.

אבי דדון: אני מקווה שהבנתי את השאלה בתוך הרעש.

אבי דדון: ברשותך, אני אתייחס לשתי נקודות.

אבי דדון: אם רוצים לבטל את המכרז כדי ליצור משהו, זה סעד משפטי שאני אשמח שיקרה.

אבי דדון: שנית, אני מקבל את זה שאם יש משהו שייצור תשתית למחיר מינימום שהמדינה תקבע אותו.

אבי דדון: אני אשמח.

אבי דדון: אני אומר לכם כמי שרוכש מלחם ועד תחמושת ועד ומטוסים ומה שאתם רק רוצים.

אבי דדון: יש מקומות בהם יש מחיר מינימום ואני אשמח מאוד מאוד, כאזרח, כראש מנה"ר.

אבי דדון: עזבו את העניין של עלות הרכש, זה לא הנושא.

אבי דדון: תהיה קביעה מדינתית שהצעה למכרז הבא – אם יבוטל זה – מחיר הלחם, מחיר החלה, מחיר הלחמנייה, הפרנה, יש כאן רשימה ארוכה של פריטים, לא נכון לקחת יותר.

גלעד אהרונסון: אנחנו נמצאים כאן ומחלקים לנו בחוץ דוחות.

גלעד אהרונסון: זאת התנהלותה מדינה.

גלעד אהרונסון: ארבע שעות, כל הנהגים עבדו בלילה, באו עם המשאיות, חונים בכניסה היכן שאמרו להם לחנות והם מחלקים דוחות.

 << אורח >> יצחק דהן: וחלק מזה כדי להרחיק אותנו.

ינון אזולאי: אני לא חושב שהדבר הזה נעשה לכם בכוונה.

גלעד אהרונסון: לא, זה לא בכוונה.

ינון אזולאי: אני בטוח שזה לא נעשה בכוונה.

גלעד אהרונסון: זה מעיריית ירושלים.

גלעד אהרונסון: נבקש שיבטלו.

קטי קטרין שטרית: אלה דוחות של עיריית ירושלים.

ינון אזולאי: אנחנו נשמח גם להפנות את הבקשה שלנו.

ינון אזולאי: ראש מנה"ר, לא ענית על השאלה למה בתקופת קורונה לא יכולתם להמשיך עוד קצת.

אבי דדון: אפשר לשמוע גם מעליזה בת 60 ומשהו במפעל בקשת, המפעל לא נסגר בזכות עבדכם הנאמן.

אבי דדון: אביחי יעיד על זה שעובדי אלביט, העובדים מקריית שמונה שהלכו לאזור תעשייה תפן, יעבדו בקריית שמונה.

ינון אזולאי: אתה לא שמעת כי כנראה דיברת ובגלל הרעש.

ינון אזולאי: אמר כאן ראש העיר שאתה תמיד נמצא עם אוזן קשבת, עוזר ומסייע.

ינון אזולאי: אני חייב להגיד לך שבשיחות שלי עם אהרונסון ועם ועד העובדים גם הם אמרו עליך מילים טובות.

ינון אזולאי: יחד עם זאת מותר גם להעביר ביקורת.

ינון אזולאי: כמו שעלינו מעבירים ביקורת, גם לנו מותר להעביר ביקורת.

ינון אזולאי: הביקורת היא ביקורת עניינית, היא לא ביקורת אישית כי אתה במקום שלך תרמת ותורם המון למען מדינת ישראל.

ינון אזולאי: כשאנחנו באים עם ביקורת, אנחנו באים עם ביקורת על ההתנהלות, על גוף ולא על האיש.

ינון אזולאי: על האיש, אתה אדם טוב.

ינון אזולאי: אנחנו נותנים את הביקורת לגבי מה שקורה עם העובדים האלה כי זה כואב לנו.

אבי דדון: כבוד היושב ראש ושאר הנוכחים בחדר.

אבי דדון: לי כאבי דדון שההורים שלו עלו ממרוקו, אבא שהיה חקלאי, לי לא צריך להזכיר מה זה החבר'ה האלה כולל התפקיד שלי.

אבי דדון: לא רק אישית אבי דדון, בכור לתשעה אחים.

אבי דדון: אותי לא צריך לשכנע.

אבי דדון: כשאני מסביר כאן לחבר'ה מהצבא למה אני קונה באזורי עדיפות לאומית וזה עולה להם עוד קצת שקלים, אני אומר להם שילכו לעליזה מקריית שמונה ותלכו לנטלי בשדרות כי לנטלי בשדרות לא אכפת הקטיושות מעזה אלא אכפת לה אם המפעל יהיה סגור.

ינון אזולאי: תודה רבה.

ינון אזולאי: אנחנו רוצים ללכת לפרחה ממאפייה מרחבית קריית שמונה ולבוזגלו מהמאפייה המרחבית קריית שמונה ולדן ולכולם.

ינון אזולאי: אנחנו רוצים לבוא לשם ולהסתכל להם בעיניים ולהגיד להם שעשינו כל מה שביכולתנו על מנת שיוכלו להמשיך להביא את הלחם ואני יודע שאתה שותף לזה אבל אנחנו רוציםן שתעזור לנו ותהיה שותף פעיל בעניין הזה.

גלעד אהרונסון: אנחנו יודעים שאבי דואג לנו.

גלעד אהרונסון: שיעצור את הטירוף הזה.

גלעד אהרונסון: לא יכול להיות ש-120 האנשים האלה ילכו הביתה.

ינון אזולאי: תודה.

ינון אזולאי: לפני שאני מסכים את הדיון, אני אתן ליועצת המשפטית לומר.

ינון אזולאי: אני מבין שנמצאים כאן שני סגני ראש העיר שרצו להתייחס.

ינון אזולאי: בבקשה.

יורם ממן: תודה רבה היושב ראש.

יורם ממן: תודה לכל חברי הכנסת על הרצון הטוב ועל הקונצנזוס המוחלט, על ההבנה הבסיסית שהמפעל הזה הוא אבן יסוד בקריית שמונה.

יורם ממן: מעבר לזה, נראה לי על פניו ואני שומע את האנשים, ואני אתם 24 שעות ביממה, לפי דעתי האשם העיקרי הוא אולי אני כתושב שגר בקריית שמונה.

יורם ממן: נראה לי שאני שנחשב חוד החנית של קריית שמונה ונמצא שם בעתות הקשים ביותר, אני 30 שנים גר בעיר ועברנו לא מעט מלחמות ומבצעים ועד היום אנחנו סופגים ונמצאים באירועי ביטחון כאלה ואחרים, איפה ההבנה הבסיסית שבזמן הזה, בשעה הזו שמדינת ישראל נמצאת במגיפה, נמצאת בתחלואה קשה, מורכבת וסבוכה כאשר אנחנו כמעצבי המדיניות לא יודעים להתמודד אתה ומתמודדים אתה עם הזמן.

יורם ממן: יחד עם זאת, בזמן כזה - אבי דדון שהוא חבר יקר ותורם - מצאו לנכון לפתוח מכרז.

ינון אזולאי: עזוב.

ינון אזולאי: דנו בזה.

ינון אזולאי: תודה.

ינון אזולאי: אמרנו שזה לא ראוי.

יורם ממן: אי אפשר לחשוב ש-120 משפחות מגיעות לפתחנו לאגף הרווחה ואנחנו צריכים לטפל בהן.

יורם ממן: קצת הבנה בסיסית, קצת חמלה.

יורם ממן: אני מתייחס למה שאמרה קטי שטרית, ואומר שכנראה יש דברים בגו וחבל שזה כך.

יורם ממן: צריך ועדת חקירה על מה שקורה שם, במשרד הביטחון.

קטי קטרין שטרית: אין מצב שלא נמצאים כאן נציגי כחול לבן.

ינון אזולאי: סגן ראש העיר, יהודה חיים.

ינון אזולאי: אני חייב לציין שאם היית יכול לדבר אתי בשבת על ידי גוי של שבת, היית עושה את זה בנושא הזה.

ינון אזולאי: גילוי נאות.

ינון אזולאי: אנחנו מאותה משפחה.

ינון אזולאי: ש"ס.

חיים יהודה: אנחנו מאוד מעריכים את הפורום ואת זה שכולם תומכים בקריית שמונה.

חיים יהודה: אני עצמי לא באתי מהכולל, אני בעל עסק, ברוך השם עסק מצליח ואני אומר לכם שלי היה מאוד קשה לפטר עובד מראג'ה או מכל מקום אחר.

חיים יהודה: זה ממש קשה.

חיים יהודה: אני עבדתי במאפייה כשהייתי חייל.

חיים יהודה: הייתי משרת בלבנון, שלוש וחצי שנים שירתי בלבנון ובלילה עבדתי במאפייה.

חיים יהודה: עובדים שם אנשים שאם הם יצאו משם, אין להם מה לעשות.

חיים יהודה: אין להם מה לעשות והם לא יסתדרו במקום עבודה אחר.

חיים יהודה: יש שם אנשים מוגבלים שעובדים 30 שנים וחוץ מזה אין להם מה לעשות.

חיים יהודה: זה לא ייגמר בזה שיוציאו אותם לחל"ת.

חיים יהודה: הם לא יכולים לעבוד בשום מקום אחר.

חיים יהודה: אני רוצה שתלחצו.

ינון אזולאי: תודה רבה.

ינון אזולאי: אתה לא אוהב לדבר על זה אבל מי כמוך יודע כמה אנשים נזקקים יש שם וכמה אתה מנות אתה מאכיל כל שבוע.

ינון אזולאי: אנחנו לא רוצים שהם יגיעו אליך אלא אנחנו רוצים שהם יאכלו את הלחם שלהם בזכות ולא בחסד ולא בצדקה.

ינון אזולאי: אני מבקש מהיועץ המשפטי, שיר שפר, ואחר כך אני מסכם את הדיון.

שיר שפר: אני רוצה להתייחס ספציפית בשתי מילים לעניין הקריאות לביטול המכרז.

שיר שפר: חשוב להבין שהליך המכרז הזה נקבע על ידי משרד הביטחון לפי החוק והחלטה על ביטול מכרז כזה, ככל שהיא מתאפשרת על פי דין, היא צריכה להיעשות על ידי משרד הביטחון.

שיר שפר: זה שיקול דעתו של משרד הביטחון.

שיר שפר: חשוב להבין שהקריאות לביטול מכרז, זה שיקול דעת של המשרד שהוציא את המכרז.

קטי קטרין שטרית: שיעשו את זה.

קטי קטרין שטרית: אחרת הם יפגשו אותנו בנושאים אחרים.

קטי קטרין שטרית: משרד הביטחון צריך לקחת את זה בחשבון.

ינון אזולאי: תודה רבה.

ינון אזולאי: אני רוצה לסכם את הדיון.

ינון אזולאי: אני מודה לאנשי קריית שמונה על החוזק שהם מפגינים בימים הכי קשים.

ינון אזולאי: תודה רבה לכם.

ינון אזולאי: זאת ההזדמנות המינימלית שלנו.

ינון אזולאי: אהרונסון, אתה באת לכאן לפני כן והזכרת לי, ולא היית צריך להזכיר לי, אמרת שיש לך תמונה שלי כשהייתי ילד עם אבי זיכרונו לברכה.

ינון אזולאי: אני בטוח שאם אני אגיע אליכם, יהיו שם אותם אנשים אלא שגדלנו יותר.

ינון אזולאי: אנחנו אומרים קודם כל תודה לכם ולראש העיר על כל המאמץ ועל כל מה שאתם עושים כל השנה למען עם ישראל ולמען האזרחים.

ינון אזולאי: אנחנו רואים בחומרה רבה את ההתנהלות של משרד הביטחון עוד לפני המכרז.

ינון אזולאי: במקום שיהיה אוזן קשבת ויוכלו להבין את התושבים – הביקורת היא לא לגופו של איש אלא לגופו של עניין, מה שקרה שם – אנחנו רואים זאת בחומרה.

ינון אזולאי: אנחנו מבקשים ודורשים ממשרד הביטחון שלא יבקשו וידרשו מהם שבסוף שבוע יודיעו להם אם הם לוקחים את המכרז או לא אלא ייכנסו אתם למשא ומתן.

ינון אזולאי: בתוך שבוע אנחנו רוצים תשובות לוועדה, מה נעשה במשא ומתן כולל האופציה שאתם צריכים לשקול אותה לאחר דרישתם של החברים על ביטול המכרז.

ינון אזולאי: תשקלו את זה.

ינון אזולאי: תבדקו את זה מבחינה משפטית.

ינון אזולאי: אני מאמין שיש לכם יועצים משפטיים שידעו לעשות את המכרז וידעו לבטל אותו אבל הכול על פי חוק.

ינון אזולאי: אנחנו מבקשים שעד שבוע הבא, יום שלישי, תחזרו לוועדה עם תשובות ברורות לאחר משא ומתן בשיתוף ועד העובדים, בשיתוף צוות התפעול של המפעל ובשיתוף עיריית קריית שמונה.

מיקי לוי: ועדת הכלכלה חייבת להיכנס.

ינון אזולאי: יחד עם משרד הכלכלה.

ינון אזולאי: שמענו מהם שיש כאן בעיה לגבי המחירים.

ינון אזולאי: תבדקו את הנושא הזה.

ינון אזולאי: זה דבר שהוא לא ראוי ולא נכון שיהיה.

ינון אזולאי: אולי באמת צריך לבחון את מחירי המינימום, אבל כרגע זה לא הדיון.

ינון אזולאי: אני רוצה להודות ליושב ראש הועדה הרב גפני שנתן לי את האפשרות ואת הזכות לנהל את הדיון הזה ועל כך שהוא דיבר לא פעם ולא פעמיים עם מנכ"ל משרד הביטחון.

ינון אזולאי: עדיין אנחנו רואים שהבעיה לא נפתרה.

ינון אזולאי: אנחנו מקווים שבשבוע הבא, ביום רביעי או אפילו ביום שלישי, אנחנו כבר נוכל לבוא לכאן עם בשורה.

קטי קטרין שטרית: תסביר גם שאנחנו לא נרד מזה.

קטי קטרין שטרית: לא נוריד את הנושא הזה מסדר היום.

קטי קטרין שטרית: הנושא הזה יחזור על עצמו בכל הכלים הפרלמנטריים.

ינון אזולאי: אמרתי.

ינון אזולאי: אני מודה לחבריי ובראשם אופיר סופר שיזם את הדיון היום במליאה.

ינון אזולאי: תודה רבה לך.

ינון אזולאי: לסיום, מילה של ראש העיר.

 << אורח >> אביחי שטרן: מילה אחת קטנה עם משמעות גדולה.

 << אורח >> אביחי שטרן: אני רוצה לומר תודה לכולכם.

 << אורח >> אביחי שטרן: תודה לכל מי שפעל ובאמת כולכם פה נרתמתם ופעלתם ואני מודה לכם ברמה האישית ובשם כל תושבי קריית שמונה.

 << אורח >> אביחי שטרן: הבקשה הקטנה היא, חבר'ה, תזכרו שעובדי המאפייה המסורים האלה, כמו שאמר גלעד, שירתו את חיילי צבא הגנה לישראל.

 << אורח >> אביחי שטרן: כולנו היינו חיילים, לכולנו יש חיילים בבית ובעזרת השם יהיו חיילים, אין אחד שלא עבר בצבא.

 << אורח >> אביחי שטרן: תזכרו שהאנשים האלה משנת 1950 דאגו שכל חייל בכל מוצב ובכל חור שהיה, לפעמים גם מעבר לקווי הארץ, תחת אש, בשלג בחרמון, בגשם, בקיץ, יצאו ב-2:00 לפנות בוקר כדי שכל חייל יקבל את הלחם שלו.

 << אורח >> אביחי שטרן: כל מה שהם מבקשים עכשיו, זה את הלחם שלהם.

ינון אזולאי: תודה.

ינון אזולאי: אני אומר שבפרשת השבוע האחרונה ראנו את יעקב אבינו מבקש מהקדוש ברוך הוא, נודר לו נדר ואומר לו: תן לי לחם לאכול ובגד ללבוש.

ינון אזולאי: זה מה שהוא ביקש.

ינון אזולאי: לחם לאכול ובגד ללבוד.

ינון אזולאי: הוא לא רוצה לחם עבור אחרים אלא הוא רוצה לעצמו.

ינון אזולאי: הוא רוצה שתהיה לו אפשרות לאכול והוא רוצה את הבגד ללבוש.

ינון אזולאי: זה מה שעובדי קריית שמונה רוצים, זה מה שכל אזרח רוצה, ואנחנו חייבים לעזור להם להגשים את החלום הזה.

ינון אזולאי: תודה רבה לכולם.

ינון אזולאי: הישיבה נעולה.